|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1 , ΠΕΙΡΑΙΑΣ 18533ΛΟΓΟΤΥΠΟΣ Ρ **e-mail:** **info@rigasfereospeiraias.gr** **http://www.rfp.gr** |

 ΠΕΙΡΑΙΑΣ 06/09/2023, Α.Π: 150

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**OΧΙ στην περικοπή των προσλήψεων εκπαιδευτικών Παράλληλης Στήριξης!**

**Κάλυψη ΤΩΡΑ όλων των πραγματικών κενών των σχολείων!**

*Συνάδελφοι, συναδέλφισσες*

Λίγες μόνο μέρες πριν το Υπουργείο Παιδείας προχώρησε στην πρόσληψη Α΄ φάσης αναπληρωτών/ριών. Χωρίς κανέναν δισταγμό και πάλι, **εφάρμοσε** **τον απόλυτο, αυτή τη φορά, κόφτη στις προσλήψεις εκπαιδευτικών Παράλληλης Στήριξης** **ανοίγοντας το Κουτί της Πανδώρας για μαθητές, γονείς και εκπαιδευτικούς, προκαλώντας συγχρόνως χάος στα σχολεία.** Είναι χαρακτηριστικό ότι στην Α΄ Πειραιά για τις 1.085 αιτήσεις στα δημοτικά και τις 226 στα νηπιαγωγεία, προσλήφθηκαν μόνο 409 δάσκαλοι και 83 νηπιαγωγοί παράλληλης στήριξης, δηλαδή λίγο πάνω από το 1/3!

Βεβαίως, κάτι τέτοιο το είχε προαναγγείλει αφού με έγγραφό του (93506/Δ3/25-8-2023) ζητούσε από τις Διευθύνσεις Εκπαίδευσης να μειώσουν τα κενά της Παράλληλης, όπως και έκαναν. Συγκεκριμένα, **το έγγραφο αυτό ορίζει ότι σε κάθε τμήμα που μπορεί να υπάρχουν περισσότερες της μίας διάγνωσης, ένας θα είναι ο εκπαιδευτικός που θα στηρίζει τα παιδιά και επιπλέον οι εκπαιδευτικοί της παράλληλης στήριξης αν υπάρχουν ανάγκες θα στηρίζουν μαθητές και όμορων σχολείων**!!!

Ο σχεδιασμός του Υπουργείου Παιδείας ακολουθεί πιστά πρόγραμμα λιτότητας των μορφωτικών αναγκών των μαθητών με αναπηρία/ή και ειδικές εκπαιδευτικές ανάγκες στοχοποιώντας το πιο ευαίσθητο τμήμα του μαθητικού πληθυσμού. Η αντιεκπαιδευτική κυβερνητική πολιτική θυσιάζει την εκπαιδευτική διαδικασία και τα μορφωτικά δικαιώματά τους στον βωμό των περικοπών. **Χιλιάδες συνάδελφοι μένουν άνεργοι και πάρα πολλά παιδιά χωρίς καθόλου στήριξη**, με το βάρος να πέφτει στους γονείς, ή με ελάχιστη στήριξη, μερικών ωρών την εβδομάδα, χωρίς ο εκπαιδευτικός να μπορεί να τους παρέχει σταθερό και ολοκληρωμένο επιστημονικό πρόγραμμα. Την ίδια στιγμή, με αυτόν τον τρόπο αγνοούνται ουσιαστικά και οι γνωματεύσεις. Πίσω, λοιπόν, από τα μεγάλα λόγια για το «αναβαθμισμένο σχολείο» βρίσκεται το σχολείο των ελλείψεων και της πλήρους μορφωτικής και εργασιακής υποβάθμισης!

Δεν πάει άλλο! Δε πρέπει να επιτρέψουμε να εφαρμοστεί το σχέδιο του Υπουργείου Παιδείας που τσακίζει το δικαίωμα των παιδιών με αναπηρία/ή και ειδικές εκπαιδευτικές ανάγκες στην εκπαίδευση και την αξιοπρεπή ζωή και «πετάει» εκτός σχολείου χιλιάδες συναδέλφους! ΚΑΝΕΝΑ κόψιμο στα αιτήματα της ΠΣ. Η παράλληλη στήριξη δίνεται ένας-προς-έναν εκπαιδευτικό και παιδί και οποιοσδήποτε άλλος τρόπος τοποθέτησης των εκπαιδευτικών είναι ευθεία βολή στα μορφωτικά δικαιώματα των μαθητών.

Απαιτούμε:

• Να δοθούν όλα τα πραγματικά κενά στη δημοσιότητα και να καλυφτούν όλες οι πραγματικές ανάγκες με το απαραίτητο προσωπικό.

• Να προσληφθούν οι απαραίτητοι εκπαιδευτικοί κάθε ειδικότητας για κάθε παιδί με αναπηρία ή/και ειδικές εκπαιδευτικές ανάγκες, σύμφωνα με τις οδηγίες που δίνονται στις διαγνώσεις των αρμόδιων επιστημονικών φορέων (ΚΕΔΑΣΥ)

• Να δημιουργηθούν όλες οι αναγκαίες οργανικές θέσεις συνολικά στην Ειδική Αγωγή, συμπεριλαμβανομένης της Παράλληλης Στήριξης.

• Άμεσα μέτρα στήριξης των αναπληρωτών (σίτιση, στέγαση κλπ.)

• Μονιμοποίηση όλων των αναπληρωτών με βάση τις πραγματικές, σύγχρονες ανάγκες της εκπαίδευσης.

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |